Republika Hrvatska, Središnji državni ured za šport, Savska cesta 28/1, 10000 Zagreb, OIB: 28332947617, kojeg zastupa čelnik tijela (u daljnjem tekstu: Središnji državni ured)

i

-naziv i adresa organizacije, mjesto, OIB-, kojeg zastupa -ime i prezime-, -osoba ovlaštena za zastupanje- (u daljnjem tekstu: korisnik) zaključuju -datum- 2019. godine

**U G O V O R**

**o sufinanciranju organizacije velike športske manifestacije iz sredstava Državnog proračuna za 2019. godinu**

**Članak 1.**

Na temelju Javnog poziva za sufinanciranje organizacije velikih športskih manifestacija za 2019. godinu (u daljnjem tekstu: Javni poziv) objavljenog -datum- 2018. godine i Odluke o raspodjeli financijskih sredstava za sufinanciranje organizacije velikih športskih manifestacija u 2019. godini od -datum- 2019. godine (KLASA: -broj-, URBROJ: -broj-) Središnji državni ured će isplatiti korisniku na teret sredstava osiguranih u Državnom proračunu za 2019. godinu, Razdjel 036 – Središnji državni ured za šport, Glava 03605 – Središnji državni ured za šport, Program 3920 - Razvoj športa, Aktivnost – A916017 Velike športske manifestacije, konto - 3811 tekuće donacije u novcu, financijska sredstva u iznosu od -iznos- kuna (slovima: -iznos-) za sufinanciranje „-naziv športske manifestacije-“.

**Članak 2.**

Sredstva iz članka 1. ovog ugovora isplatit će se na žiro račun korisnika broj: HR -broj-, otvoren kod -naziv banke-, u dva navrata i to u iznosu od 60% iznosa navedenog u članku 1. ovog ugovora u roku od najviše 60 dana od dana potpisivanja ugovora, a ostalih 40% iznosa isplatit će se 15 dana nakon završetka športske manifestacije. U slučaju da se manifestacija održi prije potpisivanja ugovora, odobreni iznos sufinanciranja korisniku će biti isplaćen jednokratno, u roku od 15 dana od dana potpisivanja ugovora.

**Članak 3.**

(1) Sredstva iz članka 1. ovog ugovora mogu se koristiti isključivo za organizaciju športske manifestacije u 2019. godini, sukladno uvjetima Javnog poziva i prema Obrascu za prijavu športske manifestacije.

(2) Obrazac za prijavu športske manifestacije od -datum- 2019. godine s pripadajućom dokumentacijom koju je korisnik dostavio prijavljujući se na Javni poziv, sastavni je dio ovog ugovora te čini Prilog 1.

**Članak 4.**

(1) Korisnik se obvezuje organizirati i provoditi športsku manifestaciju iz članka 1. ovog ugovora sukladno programu i aktivnostima navedenim u Obrascu i dokumentaciji iz članka 3. stavka 2. ovog ugovora.

(2) Korisnik je odgovoran za sigurnost svih sudionika na športskoj manifestaciji.

(3) Središnji državni ured ne snosi odgovornost, neposrednu ili posrednu, za štete proizašle iz bilo koje aktivnosti korisnika u provedbi organizacije športske manifestacije iz članka 1. ovog ugovora.

**Članak 5.**

(1) Korisnik je dužan omogućiti Središnjem državnom uredu obavljanje terenske posjete radi praćenja organizacije športske manifestacije iz članka 1. ovog ugovora te kontrolu utroška sredstava iz članka 1. ovog ugovora.

(2) Središnji državni ured može obaviti terenski posjet iz stavka 1. ovog članka o čemu je dužan prethodno obavijestiti korisnika.

**Članak 6.**

(1) Radi kontrole namjenskog utroška sredstava korisnik se obvezuje da će Središnjem državnom uredu, u pisanom i elektroničkom obliku dostaviti financijsko i opisno izvješće o provedenoj športskoj manifestaciji na predviđenim obrascima dostupnim na mrežnoj stranici Središnjeg državnog ureda.

(2) Korisnik je dužan za utrošak financijskih sredstava iz članka 1. ovog ugovora uz financijsko izvješće iz stavka 1. ovog članka dostaviti:

- za bezgotovinsko plaćanje - preslike računa i preslike izvatka o promjenama i stanju na transakcijskom računu,

- za gotovinsko plaćanje - popis i preslike računa te preslike isplatnice iz blagajne i blagajničkog izvještaja,

- ostalu dokumentaciju: preslike putnih naloga s pripadajućim prilozima te preslike dokumenata na temelju kojih su izvršene isplate sredstava temeljem ugovora o radu ili ugovora o djelu osobi angažiranoj za provođenje edukativnih aktivnosti u sklopu velike športske manifestacije iz članka 1. ovog ugovora.

(3) Korisnik je dužan izraditi i dostaviti Središnjem državnom uredu elaborat o ekonomskoj isplativosti/učinkovitosti provedene športske manifestacije.

(4) Izvješća i prilozi iz stavka 1. i 2. ovog članka te elaborat iz stavka 3. ovog članka dostavljaju se u pisanom obliku na adresu: Središnji državni ured za šport, Savska cesta 28/1, 10 000 Zagreb, a u elektroničkom obliku na adresu: [vsm-javnipoziv@sdus.hr](mailto:vsm-javnipoziv@sdus.hr), u roku od 3 mjeseca od dana završetka športske manifestacije.

(5) Središnji državni ured se obvezuje vratiti solemniziranu bjanko zadužnicu korisniku, nakon što na temelju podnesenog financijskog i opisnog izvješća o utrošku sredstava iz članka 1. ovog ugovora utvrdi da su ista utrošena sukladno članku 3. stavku 1. ovog ugovora.

**Članak 7.**

Korisnik se obvezuje pravodobno izvijestiti Središnji državni ured o eventualnim objektivnim smetnjama u provedbi organizacije športske manifestacije iz članka 1. ovoga ugovora koje onemogućuju ili bitno mijenjaju opseg, vrstu ostvarenih aktivnosti, izvršenje u ugovorenom roku ili izvršenje troškovnikom definiranih stavaka kako bi se mogle ugovoriti izmjene ugovornih obveza.

**Članak 8.**

1. Korisnik može zatražiti izmjene ugovornih obveza uz uvjet da svaka predložena izmjena mora biti zatražena u pisanom obliku i odobrena od strane Središnjeg državnog ureda.

(2) Ugovor se ne može izmijeniti i/ili dopuniti u svrhu ili s učinkom koji bi doveo u pitanje odluku o sufinanciranju ili postupanje u skladu s načelom jednakog postupanja.

(3) Zahtjev za prenamjenu dijela sredstava korisnik dostavlja Središnjem državnom uredu u pisanom obliku s obrazloženjem i prijedlogom nove namjene te novim obrascem za prijavu velike športske manifestacije.

(4) Središnji državni ured ima pravo ne odobriti prenamjenu dijela sredstava ako se time bitno mijenja namjena ili ako zahtjev nema utemeljenje u objektivnim razlozima za prenamjenu i/ili produljenje roka provedbe športske manifestacije.

(5) Odluku o odobrenju ili neodobrenju izmjena ugovornih obveza Središnji državni ured će donijeti u roku od pet (5) radnih dana od dostave pisane obavijesti od strane korisnika.

**Članak 9.**

(1) Ako Središnji državni ured utvrdi da je korisnik nenamjenski utrošio sredstva financijske potpore za organizaciju športske manifestacije iz članka 1. ovog ugovora ili nije utrošio sva isplaćena sredstva, korisnik je dužan vratiti nenamjenski utrošena ili neutrošena sredstva u roku od 30 dana od dana primitka pisane obavijesti o potrebi vraćanja isplaćenih sredstava.

(2) Ako korisnik ne ispuni obveze iz članka 6. ovog ugovora, ili ne omogući Središnjem državnom uredu nadzor nad utroškom sredstava financijske potpore ili ne organizira športsku manifestaciju, korisnik je dužan vratiti sva isplaćena sredstva Središnjem državnom uredu u roku od 30 dana od dana primitka pisane obavijesti o potrebi vraćanja isplaćenih sredstava.

(3) U slučaju da korisnik ne postupi sukladno stavku 1. i 2. ovog članka, Središnji državni ured će isplaćena sredstva iz članka 1. ovog ugovora naplatiti putem bjanko zadužnice.

**Članak 10.**

(1) Središnji državni ured može, zbog postojanja bitnih razloga, ovaj Ugovor odmah raskinuti ako ti razlozi u bitnom utječu na ispunjenje ugovornih obveza, a posebice ako:

* korisnik ne organizira ili ne provede športsku manifestaciju iz članka 1. sukladno uvjetima Javnog poziva i prema Obrascu za prijavu športske manifestacije, osim u slučaju više sile,
* korisnik ne omogući Središnjem državnom uredu obavljanje nadzora nad organizacijom športske manifestacije te kontrolu utroška sredstava iz članka 1. ovoga ugovora,
* korisnik ne izvrši obveze utvrđene člankom 6. ovog ugovora o dostavi financijskog i opisnog izvješća o provedenoj športskoj manifestaciji iz članka 1. ugovora,
* korisnik prenamijeni sredstva iz članka 1. ovog ugovora bez odobrenja Središnjeg državnoj ureda,
* korisnik ne ispuni obveze iz stavka 1. članka 12. ovog ugovora.

(2) Ovaj Ugovor raskida se pisanim putem uz obrazloženje razloga raskida, a dostavlja se drugoj ugovornoj strani preporučenom pošiljkom s povratnicom.

(3) Raskid stupa na snagu danom primitka pismena o raskidu.

**Članak 11.**

Ako tijekom proračunske godine dođe do smanjenja proračunskih prihoda ili se isti ne ostvare u planiranom opsegu te Ministarstvo financija poduzme mjere za uravnoteženje proračuna, sukladno Zakonu o proračunu, a koje mogu imati za posljedicu smanjenje potraživanja odnosno obveza između ugovornih strana ovog Ugovora, ugovorne strane će o tome zaključiti odgovarajući dodatak ovom Ugovoru.

**Članak 12.**

Vlasnik opreme nabavljene iz financijskih sredstava za organizaciju športske manifestacije je korisnik.

**Članak 13.**

(1) Korisnik se obvezuje na svim tiskanim, video i drugim materijalima vezanim uz športsku manifestaciju iz članka 1. ovog ugovora istaknuti logotip i naziv Središnjeg državnog ureda kao institucije koja sufinancira navedenu športsku manifestaciju.

(2) Korisnik je suglasan da Središnji državni ured koristi i objavljuje dostavljene fotografije, video i audio zapise športske manifestacije iz stavka 1. ovog članka u cilju promocije financijskih potpora, ilustracije razvoja civilnoga društva u Republici Hrvatskoj i djelovanja Središnjeg državnog ureda.

**Članak 14.**

Ako Središnji državni ured utvrdi da korisnik nije ispunio ugovorne obveze, uskratit će pravo na dodjelu financijskih sredstava programima/projektima korisnika u sljedeće dvije (2) godine.

**Članak 15.**

Korisnik se obvezuje da neće sudjelovati u izbornoj ili drugoj promidžbi političke stranke, koalicije ili kandidata, neće davati izravnu potporu političkoj stranci, koaliciji ili kandidatu niti prikupljati financijska sredstva za financiranje političkih stranaka, koalicija ili kandidata do ispunjenja obveza iz ovog ugovora.

**Članak 16.**

Korisnik i Središnji državni ured jedine su strane ugovora. Središnji državni ured ni na koji način nije ugovorno povezan s partnerom (partnerima) korisnika. Korisnik je odgovoran Središnjem državnom uredu za organizaciju športske manifestacije u skladu s uvjetima ugovora.

**Članak 17.**

Ugovorne strane su suglasne da će sve eventualne sporove nastale u provedbi ovog ugovora nastojati riješiti mirnim putem, a u nemogućnosti rješavanja istog mirnim putem, ugovaraju nadležnost stvarno nadležnog suda u Zagrebu.

**Članak 18.**

Na elemente sufinanciranja organizacije velike športske manifestacije koji nisu propisani ovim Ugovorom na odgovarajući se način primjenjuju se Opći uvjeti propisani Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine, broj: 26/15).

**Članak 19.**

Ovaj ugovor sastavljen je u četiri (4) istovjetna primjerka, od kojih jedan (1) primjerak zadržava korisnik, a tri (3) primjerka Središnji državni ured.

**Članak 20.**

Ovaj ugovor stupa na snagu danom potpisivanja ugovora.

Klasa:

Ur. broj:

Zagreb,

|  |  |
| --- | --- |
| **ZA SREDIŠNJI DRŽAVNI URED:** | **ZA KORISNIKA:** |
| -ime i prezimečelnika tijela- | -ime i prezime osobe ovlaštene za zastupanje- |